રાત્રીના ૯ વાગ્યા સુધી તાન્યા ઘરે પરત નહીં ફરતા દાદી કુસુમબહેને આજુબાજુના પડોશી સાથે સઘન શોધખોળ શરૂ કરી હતી. પરંતુ તેનો પત્તો લાગ્યો ન હતો. તાન્યાનું કોઇ અજાણ્યા શખસે અપહરણ કર્યું હોવાનું મનાઇ રહ્યું છે. આ અંગે ન‌ડિયાદ ટાઉન પોલીસ મથકમાં ફરિયાદ નોંધવાતાં પોલીસે સઘન તપાસ શરૂ કરી છે. પરંતુ આજ સવાર સુધી બાળકીનો કોઇ પત્તો લાગ્યો નથી. મળતી માહિતી મુજબ તાન્યાના માતા-પિતા લંડનમાં રહે છે. તાન્યા શરૂઆતમાં ૩ વર્ષ તેના મોસાળ રૂપપુરા ખાતે રહેતી હતી. ત્યારબાદ તે દાદી સાથે નડિયાદમાં રહી ભણતી હતી. પોલીસે આ અંગે ગુનો દાખલ કરી સોસાયટીની આજુબાજુમાં રહેતા લોકો તેમજ દુકાનદારોની સઘન પૂછપરછ શરૂ કરી છે.